Glenn Solberg

Glenn Solberg (født 18. februar 1972 i Drammen) er en norsk håndballtrener og tidligere håndballspiller. Siste klubb han spilte for var Drammen HK. Han er fra 2020 hovedtrener for Sveriges herrelandslag i håndball. Sverige tok sølv i VM 2021 og gull i EM 2022.

Han spilte også 122 kamper og scoret 250 mål på det norske landslaget.

Karriere 
Solberg begynte å spille for Drammen HK i 1992. I 1997 gikk han til den tyske bundesligaklubben HSG Nordhorn, der han året etter fikk selskap av Frode Hagen. I 2002 ble begge spillerne kjøpt av den spanske klubben FC Barcelona. I 2003 vant Solberg det spanske mesterskapet og i 2004 den europeiske supercupen i håndball. I 2004 gikk Solberg til SG Flensburg-Handewitt, mens Frode Hagen gikk til konkurrenten THW Kiel. I 2006 dro han tilbake til Norge for å spille for Drammen HK. Han la opp i 2008, men gjorde et comeback i sesongen 2009/10.

Glenn Solberg har spilt 122 landskamper for Norge, og scoret 250 mål. Hans beste resultat med landslaget er en 6.-plass fra EM 2008.

Fra 2014 til 2016 var Solberg assistenttrener på det norske landslaget. Fra 2015 til 2019 var han trener for St. Hallvard Håndballklubb i Lier.

Referanser

Eksterne lenker 
 

Norske håndballspillere
Norske håndballtrenere
Håndballspillere for Drammen HK
Håndballspillere for SG Flensburg-Handewitt
Mesternes Mester-deltakere
Trenere i Håndball-EM 2022 for menn
Personer fra Drammen kommune